**ИНФОРМАЦИЯ ЗА ДЕЛА НАСРОЧЕНИ ЗА РАЗГЛЕЖДАНЕ ПРЕЗ ПЕРИОДА 10.02. - 14.02.2025 г.**

**10 ФЕВРУАРИ 2025 г.**

**Наказателно дело от общ характер №653/2024 година – 10:00 часа**

На 10.02.2025 година, състав на Плевенски окръжен съд ще разгледа наказателно дело №653/2024 година, образувано на основание обвинителен акт на Окръжна прокуратура Плевен, срещу **И.В.Д.**, роден 2004 година, от град Долни Дъбник, обвинен в това, че

На 09.07.2022 година на пътя Бяла-Ботевград, в близост до разклона за град Долни Дъбник, при управление на товарен автомобил, навлязъл в лентата за насрещно движение, където в този момент се движел в срещуположната посока управляван от пострадалия В.И. лек автомобил и в резултат на това настъпил челен-кос удар между двете превозни средства.

Обвиняемият управлявал автомобила си със скорост от 116 км/ч, при разрешени 80 км/ч в този участък. Вследствие на удара, при пострадалия с инициали В.Д.И. от град Етрополе, област София, настъпила несъвместима с живота съчетана механична травма и смъртта му е настъпила моментално.

Обвиняемият е неосъждан, но многократно санкциониран за нарушения на правилата за движение по пътищата. Престъплението е извършено по непредпазливост.

Обвинителният акт е внесен в Окръжен съд - Плевен на 29.08.2024 година. По делото са проведени две открити съдебни заседания. В насроченото за 10 февруари заседание е предвидено да се разпитват свидетели.

**11 ФЕВРУАРИ 2025 г.**

**Наказателно дело от общ характер №862/2023 година – 10:00 часа**

На 11.02.2025 година, е насрочено за разглеждане наказателно дело №862/2023 година, образувано срещу **В.И.Д.**, роден 1960 година от с.Къшин, обл. Плевен, обвинен в това, че

На 22.01.2022 година, при управление на МПС, по непредпазливост причинил смъртта на едно лице.

На посочената дата, обвиняемият е трябвало да превози пациенти на хемодиализно лечение от УМБАЛ „Г.Странски“ до домовете им в различни населени места, със служебен бус. При оставянето на един от пациентите (пострадалото лице), обвиняемият шофьор не видял, че същият е слязъл вече от автобуса и предприел придвижване на автомобила назад, като при тази маневра ударил пострадалия и го прегазил. Пострадалият получил тежки травми и починал преди пристигането на медицинския екип, който бил повикан.

**12 ФЕВРУАРИ 2025 г.**

**Наказателно дело от общ характер №492/2022 година – 10:00 часа**

На 12.02.2025 година, състав на Плевенски окръжен съд ще разгледа наказателно дело №492/2022 година, образувано на основание обвинителен акт на Окръжна прокуратура Плевен, срещу петима обвиняеми от село Върбица и от село Бръшляница, многократно осъждани за престъпления от общ характер.

Обвиненията им са за извършване на грабежи в различни села в област Плевен, като влизали в домовете на възрастни хора. Те предварително проучвали и наблюдавали жилището, което са набелязали, както и навиците на живеещите в него хора. При извършване на грабежите носели маски на лицата и употребявали сила и сплашване. Отнетите чужди движими вещи от извършените престъпления са на стойност близо 14 000 лева.

**13 ФЕВРУАРИ 2025 г.**

**Наказателно дело от общ характер №238/2024 година – 10:00 часа**

На 13.02.2025 година, състав на Плевенски окръжен съд ще разгледа наказателно дело №238/2024 година, образувано срещу М.П.М., роден 1992 година, обвинен в това, че на 23.08.2023 година, в град Плевен, държал с цел разпространение високорискови наркотични вещества - марихуана, в дома си в квартал „Сторгозия“.

Обвиняемият е осъждан многократно за престъпления с предмет наркотични вещества.

За престъплението, за което е привлечен като обвиняем по делото, е предвидено наказание лишаване от свобода от пет до петнадесет години и глоба от 20 000 до 100 000 лева.

**14 ФЕВРУАРИ 2025 г.**

**Наказателно дело от общ характер №3/2025 година – 9:30 часа**

На 14.02.2025 година, е насрочено за разглеждане наказателно дело №3/2025 година, образувано срещу К.М.Г., роден 1973 година от град Плевен, обвинен в това, че

На 31.07.2023 година, при управление на товарен автомобил, предприемайки движение назад, без да има видимост зад задната част на товарния автомобил, застигнал пешеходка в гръб и я прегазил. Пострадалата е починала незабавно, поради тежка съчетана механична травма, която й била нанесена при ПТП-то. Пешеходката е била в т.нар. „мъртва точка“ за страничните огледала и водачът не е имал възможност да я възприеме, а тя е била с гръб към МПС-то и също не го е видяла.

Подсъдимият е с чисто съдебно минало.

Съдебният акт е внесен в Окръжен съд – Плевен на 03.01.2025 година и е образувано настоящото дело. Съденото заседание е първо по делото и е насрочено като разпоредително.

**Връзки с обществеността 7 февруари 2025 г.**

**e-mail:** **os\_press@abv.bg**